Rusiya Ukrainanı basıp alaçaq digän qurqu arta barğanda
Angliya Rusiyäne Kiyevkä üzenä tuğrı lider
kiterergä tırışuda ğayepläde.
Monıñ öçen êlekkege Ukraina xalıq ışanıçlısı Yevgeniy Murayev namzät itep sanala.
Yevgeniy Murayev Ukrainanıñ Könbatış belän integraśiyäsenä qarşı
häm ütkännärdä Ukraina ilbaşı Zelenskiynıñ
Könbatış tarafınnan kontrol’ itelüenä qağılışlı
däğ’walar beldergän Rusiya yaqlı säyäsätçe.
Angliya tışqı êşlär ministrlığı Rusiya küzläw oyışmalarınıñ
küp sanda êlekkege Ukraina säyäsätçeläre belän
êlemtädä toruları turında mäğ’lümatqa iyä buluların belderde.
Bu säyäsätçelär arasında Sergiy Arbuzov, Andrey Kluyev
Vladimir Sivkoviç häm Mikola Azarov ta bar.
Angliya kiyerenkelekne kimetü öçen
Rusiyäne agressiv totış häm dezinformaśiyäne tuqtatırğa ,
diplomatiyäne saylarğa öndäde.
Fäqät’ ul bu ğayepläwlären raslawçı
bernindi dälil dä kitermäde.
Rusiya Londonnıñ däğ’waların kire qaqtı ,
bu dezinformaśiya dide.
Rusiya belän Ukraina arasındağı kiyerenkelek tarixtağı iñ yuğarı däräcägä citte.
Rusiya Ukraina belän çiklärenä distälägän meñ ğaskär
häm xärbi texnika urnaştırdı.
Şaqtıy il Rusiyäneñ Ukrainağa höcüm planı bar dip borçıla.
Mäskäw Ukrainanı basıp alu planı bulmawın,
läkin anıñ taläpläre ütälmäsä,
xärbi xäräkät başqara alaçağın belderä.